Oficiālais Vēstnesis L 217 , 14/08/1985 Lpp. 0027 - 0027

Speciālizdevums somu valodā: Nodaļa 3 Sējums 19 Lpp. 0067

Speciālizdevums spāņu valodā: Nodaļa 03 Sējums 37 Lpp. 0019

Speciālizdevums zviedru valodā: Nodaļa 3 Sējums 19 Lpp. 0067

Speciālizdevums portugāļu valodā Nodaļa 03 Sējums 37 Lpp. 0019



Komisijas lēmums (1985. gada 10. jūlijā), ar ko aizliedz izmantot lopbarībā tādus proteīna produktus, kas iegūti no uz n-alkāniem audzētām Candida raugveida sēnītēm (85/382/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1982. gada 30. jūnija Direktīvu 82/471/EEK par dažiem produktiem, ko izmanto dzīvnieku barībā [1], kurā jaunākie grozījumi izdarīti ar Komisijas Direktīvu 84/443/EEK [2], un jo īpaši tās 4. un 6. pantu, konsultējoties ar Dzīvnieku ēdināšanas zinātnisko komiteju un Pārtikas zinātnisko komiteju, tā kā saskaņā ar Direktīvu 82/471/EEK dalībvalstīm pārejoši ir tiesīgas saglabāt valsts atļaujas, kuras pirms minētās direktīvas publicēšanas nodrošina tādu proteīna produktu lietošanu, kas iegūti no uz n-alkāniem audzētām Candida raugveida sēnītēm; tā kā Kopienas lēmums attiecībā uz šādiem produktiem ir jāpieņem divu gadu laikā pēc minētās direktīvas publicēšanas; tā kā atbilstīgi pašreizējām zinātniskajām un tehniskajām atziņām un Dzīvnieku ēdināšanas zinātniskās komitejas un Pārtikas zinātniskās komitejas kopīgajam atzinumam, daži Candida raugveida sēnītes pasugas kloni ir patogēni un noteiktos apstākļos var izraisīt hipersensitivitātes reakcijas; tā kā tāpēc šo klonu izmatošana tāda proteīna ražošanā, ko izmanto dzīvnieku ēdināšanā, var radīt draudus dzīvnieku vai cilvēku veselībai, ja tās ir dzīvotspējīgas šūnas; tā kā turklāt konkrētu zinātnisku datu trūkuma dēļ, jo īpaši tādu, kas vajadzīgi, lai izskaidrotu iespējamo pārmaiņu iedarbību dzīvnieku taukskābes savienojumā, nevar noteikt draudus, ko šādi produkti var radīt patērētājam; tā kā, ņemot vērā pašreizējās atziņas, nevar secināt, ka proteīna produkti, kas iegūstami no uz n-alkāniem audzētas Candida raugveida sēnītes pasugas, apmierina Kopienas atļaujas iegūšanas prasības saskaņā ar Direktīvu 82/471/EEK; tā kā visā Kopienas teritorijā ir jāaizliedz tādu proteīna produktu izmantošana lopbarībā, kurus iegūst no uz n-alkāniem audzētas Candida raugveida sēnītes pasugas, līdz laikam, kad ir konstatēts, ka šādi produkti nerada draudus dzīvnieku vai cilvēku veselībai; tā kā tām dalībvalstīm, kurās atļauts izmantot konkrētus, no uz n-alkāniem audzētām Candida raugveida sēnītes pasugām iegūtus proteīna produktus, ir jāveic vajadzīgie pasākumi, lai anulētu šādas atļaujas; tā kā šajā lēmumā paredzētie pasākumi ir saskaņā ar Barības pastāvīgās komitejas atzinumu, IR PIEŅĒMUSI ŠĀDU LĒMUMU. 1. pants Ir jāatsauc valsts atļaujas tādu proteīna produktu izmantošanai, kas iegūti no uz n-alkāniem audzētām Candida raugveida sēnīšu pasugām. 2. pants Šo lēmumu piemēro no 1986. gada 1. marta. Dalībvalstis informē Komisiju par nepieciešamajiem pasākumiem, kas ir īstenoti, lai izpildītu šo lēmumu. 3. pants Šis lēmums ir adresēts dalībvalstīm. Briselē, 1985. gada 10. jūlijā Komisijas vārdā — priekšsēdētāja vietnieks Frans Andriessen [1] OV L 213, 21.7.1982., 8. lpp. [2] OV L 245, 14.9.1984., 21. lpp. --------------------------------------------------